## Naredba o homologaciji ploča za označivanje sporih vozila

### NN 17/1999 (18.2.1999.), Naredba o homologaciji ploča za označivanje sporih vozila

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI PLOČA ZA OZNAČIVANJE SPORIH VOZILA**

I. PODRUČJE PRIMJENE

1. Ploče za označivanje sporih vozila, kod kojih brzina po konstrukciji
nije veća od 30 km/h, moraju biti homologirane sukladno ovoj naredbi.

2. Odredbe ove naredbe odnose se na ploče za označivanje sporih vozila.
Ove ploče postavljaju se na stražnju stranu sporih motornih vozila i prikolica
radi povećanja vidljivosti takvih vozila odostraga.

II. ZAHTJEVI

3. Opći zahtjevi

3.1 Stražnje ploče za označivanje moraju biti izrađene tako da zadovoljavajuće
funkcioniraju i da zadrže svoja svojstva u uobičajenim uvjetima uporabe.
Osim toga, ne smiju imati bilo kakvu pogrešku u konstrukciji ili izradbi
koja bi štetila njihovu učinkovitu funkcioniranju ili održavanju u dobru
stanju.

3.2 Sastavnice retroreflektirajućih/fluorescentnih stražnjih ploča za
označivanje (razred 1.) ili samo retroreflektirajućih stražnjih ploča za
označivanje (razred 2.) ne smiju se moći lako rastavljati.

3.3 Načini pričvršćivanja stražnje ploče za označivanje moraju biti
takvi da osiguravaju čvrstu i trajnu vezu između stražnje ploče za označivanje
i stražnjega kraja vozila, na primjer vijcima ili zakovicama.

3.4 Vanjska površina retroreflektirajuće/fluorescentne stražnje ploče
za označivanje (razred 1.) ili samo retroreflektirajuće stražnje ploče
za označivanje (razred 2.) mora biti lako dostupna za čišćenje. Površina
radi toga ne smije biti hrapava te ne smije imati izbočina koje bi onemogućivale
lako čišćenje.

4. Posebni zahtjevi (ispitivanja)

4.1 Stražnje ploče za označivanje moraju također zadovoljavati zahtjeve
s obzirom na dimenzije, oblik, raspored i nagib trakova te zahtjeve s obzirom
na kolorimetrijska, fotometrijska, fizikalna i mehanička svojstva koji
su dani u dodacima 5-12 Pravilnika ECE R 69.01.

4.2 Zavisno od vrste gradiva od kojeg su izrađene stražnje ploče za
označivanje, mjerodavna ustanova može dopustiti da se ne izvrše određena
nepotrebna ispitivanja, pod uvjetom da to izuzeće navede u "bilješci" na
obavijesnom formularu u homologaciji.

III. ISPITIVANJE STRAŽNJIH PLOČA ZA OZNAČIVANJE

5. Ispitivanje ploča za označivanje u smislu ove naredbe može provoditi
samo ovlašteni laboratorij prema zahtjevima Pravilnika broj 69 Ekonomskog
povjerenstva Ujedinjenih naroda za Europu, s izmjenama i dopunama koje
su stupile na snagu zaključno 27. rujna 1998.1, koji je dodatak Ženevskom
sporazumu iz 1958. o prihvaćanju jednakih uvjeta za homologaciju i uzajamno
priznavanje homologacije opreme i dijelova motornih vozila (u daljnjem
tekstu: Pravilnik ECE R 69.01).

6. Pravilnik ECE R 69.01 u izvorniku dostupan je u normoteci Državnog
zavoda za normizaciju i mjeriteljstvo. Pročišćeni tekst dijelova tog pravilnika
dan je u prijevodu na hrvatski jezik u prilogu 1 ove naredbe.

IV. HOMOLOGACIJA PLOČA ZA OZNAČIVANJE SPORIH VOZILA

7. Državni zavod za normizaciju i mjeriteljstvo provodi homologaciju
ploča za označivanje u smislu ove naredbe prema Pravilniku ECE R 69.01.

V. PROVJERA SUKLADNOSTI

8. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

9. Ova naredba stupa na snagu osmog dana nakon objave u "Narodnim novinama".

10. Danom stupanja na snagu ove naredbe prestaje važiti Naredba o obaveznoj
homologaciji ploča za označivanje sporih vozila (po konstrukciji) i njihovih
prikolica koje se postavljaju na stražnju stranu vozila i njihovih prikolica
("Narodne novine" br. 53/91).

11. U postupku provjere sukladnosti prihvaćaju se homologacije izdane
prema Pravilniku ECE R 69.01.

Klasa: 011-02/98-02/51
Urbroj: 558-04/7-98-1
Zagreb, 30. prosinca 1998.

Ravnatelj
Državnog zavoda za
normizaciju i mjeriteljstvo

\_\_\_\_\_\_\_\_\_\_\_\_\_\_\_\_\_\_\_

1
E/ECE/324 - E/ECE/TRANS/505Rev.1/Ad.68 (Pravilnik u Izvornom obliku, stupio na snagu 15. svibnja 1987.)
E/ECE/324 - E/ECE/TRANS/505Rev.1/Add.68/Amend.1 (Dopuna 1, stupila na snagu 27. rujna 1998.)

**PRILOG 1**

Pročišćeni tekst dijelova ECE pravilnika broj 69
"JEDNAKE ODREDBE KOJE SE ODNOSE NA HOMOLOGACIJU STRAŽNJIH PLOČA ZA OZNAČIVANJE
SPORIH VOZILA (PO KONTRUKCIJI) I NJIHOVIH PRIKOLICA"
s izmjenama i dopunama koje su stupile na snagu zaključno 3. siječnja 1998.
u prijevodu na hrvatski jezik:

**PRAVILNIK ECE R 69.01**

Prijevod sadrži ove dijelove pravilnika:

Točka 1. Područje primjene

Točka 2. Definicije

Točka 3. Zahtjev za homologaciju

Točka 4. Označivanje

Točka 5. Homologacija

Točka 6. Opće specifikacije

Točka 7. Posebni zahtjevi (ispitivanja)

Točka 8. Izmjene i proširenje homologacije stražnjih ploča za označivanje
sporih vozila

Točka 9. Sukladnost proizvodnje

Točka 11. Potpuni prestanak proizvodnje

*Dodaci:*

Dodatak 1. CIE koordinatni sustav

Dodatak 2. Izjava koja se odnosi na dodijeljenu, odbijenu, proširenu
ili povučenu homologaciju ili potpunu obustavu proizvodnje stražnjih ploča
za označivanje prema Pravilniku broj 69

Dodatak 3. Raspored homologacijskih oznaka

Dodatak 4. Postupak ispitivanja

Dodatak 5. Specifikacije oblika i dimenzija - oblik i dimenzije retroreflektirajućih/fluorescentnih
stražnjih ploča za označivanje sporih vozila

Dodatak 6. Kolometrijske specifikacije

Dodatak 7. Fotometrijske specifikacije

Dodatak 8. Otpornost na vanjske utjecaje

Dodatak 9. Otpornost na toplinu

Dodatak 10. Krutost ploča

Dodatak 11. Vremenska stabilnost optičkih svojstava stražnjih ploča
za označivanje

Dodatak 12. Stražnje ploče za označivanje sporih vozila i njihove prikolice

Dodatak 13. Najmanji zahtjevi za postupke provjere sukladnosti proizvodnje

\_\_\_\_\_\_\_\_\_\_\_\_\_\_\_\_\_\_\_

1 Naslov izvornika na engleskom jeziku:
UNIFORM PROVISION CONCERNING THE APPROVAL OF REAR MARKING PLATES FOR SLOW-MOVING VEHICLES (BY CONSTRUCTION) AND THEIR TRAILERS

1. PODRUČJE PRIMJENE

Ove odredbe odnose se na homologaciju stražnjih ploča
za označivanje koje se upotrebljavaju za povećanje
vidljivosti odostraga kod sporih vozila koja, po konstrukciji,
ne mogu voziti brzinom većom od 30 km/h i njihovih prikolica
te za lakše prepoznavanje takvih vozila.

2. DEFINICIJE1

2.1. U smislu ovih odredaba primjenjuju se ove definicije:

2.1.1. *»Stražnja ploča za označivanje
sporih vozila«*

Trokutasta ploča s odrezanim uglovima karakterističnoga
uzorka koja je pokrivena retroreflektirajućim i fluorescentnim
predmetima ili napravama (razred 1.); ili samo retroreflektirajućim
predmetima ili napravama (razred 2.).

2.1.2. *»Jedinični uzorak«*

Cijela završena ploča za označivanje pripremljena
za ugradbu na vozilo, i koja predstavlja postojeću proizvodnju.

2.2. **Retrorefleksija**

Retrorefleksija kod koje se zračenje odbija u smjerovima
bliskim smjeru iz kojega dolazi, zadržavajući u cijelosti
to svojstvo kod širokoga opsega smjerova upadnog zračenja:

2.2.1. *»Retroreflektirajući predmet«*

Površina ili naprava koja odbija razmjerno velik dio upadnog
zračenja kod usmjerenog osvjetljavanja

2.2.2. *»Retroreflektirajuća naprava«*

Sklop pripremljen za ugradbu koji se sastoji od jednog ili više
retroreflektirajućih optičkih dijelova.

2.3. **Definicije geometrijskih pojmova (vidi sliku 1 u dodatku
1)**

2.3.1. *»Referentno središte«*

Točka na retroreflektirajućoj površini ili
blizu nje koja je određena da bude središte naprave radi
specificiranja njegovih svojstava.

2.3.2. *»Os osvjetljavanja«*

Dio crte od referentnog središta do izvora svjetlosti.

2.3.3. *»Os promatranja«*

Dio crte od referentnog središta do glave fotometra.

2.3.4. *»Kut promatranja« (simbol a)*

Kut između osi osvjetljavanja i osi promatranja. Kut promatranja
uvijek je pozitivan i, kod retrorefleksije, ograničen je
na male kutove. Najveći raspon: 0 £
a
<
1800

2.3.5. *»Poluravnina promatranja«*

Poluravnina koja počinje od osi osvjetljavanja i koja
sadrži os promatranja.

2.3.6. *»Referentna os«*

Dio crte koja počinje od referentnog središta i koja
se upotrebljava za opisivanje kutnog položaja retroreflektora.

2.3.7. *»Upadni kut (simbol b)«*

Kut između osi osvjetljavanja i referentne osi. Upadni kut
obično nije veći od 900 ali, radi potpunosti, njegov
raspon određen je s 0 £
b
£
1800 . Radi potpunog određivanja njegova smjera, taj je kut
određen s dvije sastavnice, b1
i b2.

2.3.8. *»Prva os«*

Os koja prolazi kroz referentno središte i okomita je na
poluravninu promatranja.

2.3.9. *»Prva sastavnica upadnog kuta (simbol b1 *)«**

Kut između osi osvjetljavanja i ravnine koja sadrži
referentnu os i prvu os. Raspon: - 1800 <
b1
£
1800 .

2.3.10. *»Druga sastavnica upadnog kuta (simbol b2*)«**

Kut između ravnine koja sadrži poluravninu promatranja
i referentne osi. Raspon: - 900 £
b2
£
900 .

2.3.11. *»Druga os«*

Os koja prolazi kroz referentno središte i okomita je i
na prvu os i na referentnu os. Pozitivni smjer druge osi leži
u poluravnini promatranja ako je - 900 <
b1
<
900 kao što je prikazano na slici 1. u dodatku 1.

2.3.12. *»Kut vrtnje e«*

Kut vrtnje uzorka oko njegove uspravne osi iz središta od
nekog navoljno određenoga položaja u protivnom smjeru
od kazaljke na satu (+e)
ili u smjeru kazaljke na satu (-e),
gledano u smjeru osvjetljavanja. Ako retroreflektirajući
predmeti ili naprave imaju oznaku (npr. TOP), ta se oznaka odnosi
na početni položaj. Kut vrtnje e
leži u rasponu -1800 <
e
£
1800 .

2.4. **Definicija fotometrijskih naziva**

2.4.1. *»Koeficijent retrorefleksije (R')*

Količnik koeficijenta jačine osvjetljenja (I) retroreflektirajuće
površine u smjeru promatranja i osvjetljenja (E^)
retroreflektirajuće ravnine pod pravim kutovima u odnosu
na smjer upadnog svjetla te osvijetljene površine ravnine
uzorka A.

R' = I / E^·A

Koeficijent retrorefleksije Rž izražava se u kandelama
po luksu i m² (cd × lx-1
× m-2).

2.4.2. *»Kutni promjer uzorka retroreflektora (simbol h)*

Kut koji leži nasuprot najvećoj dimenziji uzorka retroreflektora,
s vrhom u središtu svjetlosnog izvora ili u središtu
glave fotometra.

2.4.3. *»Faktor svjetljivosti (luminancije)«*

Odnos svjetljivosti razmatranoga tijela i svjetljivosti idealnoga
tijela s obzirom na rasipanje svjetla, pod istim uvjetima osvjetljenja
i promatranja.

2.5. **Fluorescencija**

Kad određene tvari dospiju blizu izvora ultraljubičastog
ili plavog svjetla, tada emitiraju zračenja koja su gotovo
uvijek blizu valne duljine veće od one koja stvara efekt.
Taj se fenomen naziva fluorescencija. Po danu i u sumraku fluorescentne
su boje sjajnije nego uobičajene boje jer odbijaju dio
dolazećeg svjetla i dopunski emitiraju svjetlo. Po noći
nisu svjetlije od uobičajenih boja.

2.6. **Opis goniometra**

Goniometar koji se može upotrebljavati za mjerenja retrorefleksije
u CIE geometriji prikazan je u dodatku 1 i slika 2. Na tome prikazu
navoljno je pokazan položaj glave fotometra okomito iznad
izvora svjetlosti. Prikazano je da prva os mora biti nepomična
i vodoravna te postavljena okomito na poluravan promatranja. Može
se upotrijebiti bilo koji raspored sastavnica koji je istovrijedan
prikazanom.

2.7. **Definicija »tipa«**

Stražnje ploče za označivanje sporih vozila
različitih tipova ploče su za označivanje
koje se razlikuju u ovim bitnim značajkama:

2.7.1. trgovački naziv ili oznaka

2.7.2. značajke retroreflektirajućih predmeta

2.7.3. značajke fluorescentnih predmeta

2.7.4. dijelovi koji mogu štetno djelovati na svojstva retroreflektirajućih
predmeta ili naprava.

3. ZAHTJEV ZA HOMOLOGACIJU

3.1. Zahtjev za homologaciju tipa stražnje ploče za
označivanje mora podnijeti proizvođač ili, ako
je potrebno, njegov pravovaljano ovlašten predstavnik, i
mora biti popraćen:

3.2. crtežima, u tri primjerka, dostatno podrobnima da omoguće
identifikaciju tipa; crteži moraju prikazivati geometrijski
položaj u koji treba postaviti stražnju ploču
za označivanje na stražnjem kraju vozila; također
moraju prikazivati mjesto predviđeno za homologacijski broj
i identifikacijski simbol u kružnici homologacijske oznake

3.2.1. kratkim opisom s tehničkim specifikacijama za predmete
od kojih su izrađene retroreflektirajuće površine

3.2.2. kratkim opisom s tehničkim specifikacijama za predmete
od kojih su izrađene fluorescentne površine

3.1.4 uzorcima retroreflektirajućih i fluorescentnih površina;
broj uzoraka koje treba dostaviti dan je u dodatku 4.

3.2. Mjerodavna ustanova mora provjeriti postojanje zadovoljavajućih
dogovora radi osiguranja djelotvorna nadzora nad sukladnošću
proizvodnje prije izdavanja homologacije tipa.

4. OZNAČIVANJE

4.1. Svaka stražnja ploča za označivanje za
koju je zatražena homologacija mora imati:

4.1.1 trgovački naziv ili znak podnositelja zahtjeva

4.1.2 na pločama kod kojih retroreflektirajući sustav
nije svjesmjeran natpis »TOP« vodoravno ispisan na dijelu
ploče za koji je predviđeno da bude najviši dio
ploče kad se ugradi na vozilo.

4.2 Oznake moraju biti nanesene ili na retroreflektirajuću
ili fluorescentnu površinu ploče ili na rubu ploče,
i moraju biti vidljive izvana kad se ploča za označivanje
ugradi na vozilo.

4.3 Oznake moraju biti lako čitljive i neizbrisive.

5. HOMOLOGACIJA

5.1 Ako stražnje ploče za označivanje za koje
je zatražena homologacija prema točki 4. zadovoljavaju
sve zahtjeve ovoga pravilnika, mora se izdati homologacija toga
tipa ploče za označivanje.

5.2 Svaki homologirani tip dobiva svoj homologacijski broj. Prve
dvije znamenke (sada 00 za Pravilnik u izvornom obliku) moraju
označivati broj niza izmjena ili dopuna koji sadrži
najnovije veće tehničke izmjene ili dopune ovoga
pravilnika, objavljene do vremena izdavanja homologacije. Ista
ugovorna strana ne smije označiti istim brojem drugi tip
stražnje ploče za označivanje.

5.3. Obavijest o homologaciji ili o odbijanju ili proširenju
homologacije za određeni tip stražnje ploče za
označivanje po ovom pravilniku mora biti dostavljena stranama
Sporazuma iz 1958. godine koje primjenjuju ovaj pravilnik s pomoću
formulara koji je u skladu s modelom danim u dodatku 2 ovoga pravilnika
i s crtežom uz taj dodatak koji je dostavio podnositelj zahtjeva
za homologaciju, na formatu koji nije veći od formata A4
(210 x 297 mm) ili savijenog na taj format, po mogućnosti
u mjerilu 1 : 1.

5.4. Na svaku ploču za označivanje koja odgovara
tipu koji je homologiran prema ovom pravilniku, osim oznaka koje
su propisane u točki 4.1., mora se postaviti:

5.4.1 međunarodna homologacijska oznaka koja se sastoji od:

5.4.1.1 kružnice oko slova »E«, iza kojeg se nalazi
razlikovni broj države koja je odobrila homologaciju2

5.4.1.2 homologacijskoga broja.

5.5 Homologacijska oznaka mora biti jasno čitljiva i neizbrisiva.

5.6 U dodatku 3 ovoga pravilnika prikazan je primjer izgleda homologacijske
oznake.

\_\_\_\_\_\_\_\_\_\_\_\_\_\_\_\_\_\_\_

21 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Češku Republiku, 9 za Španjolsku, 10
za Jugoslaviju, 11 za Ujedinjeno Kraljevstvo, 12 za Austriju, 13 za Luksemburg, 14 za Švicarsku, 15 (prazno), 16 za Norvešku, 17 za Finsku, 18 za
Dansku, 19 za Rumunjsku, 20 za Poljsku, 21 za Portugal, 22 za Rusku Federaciju, 23 za Grčku, 24 (prazno), 25 za Hrvatsku, 26 za Sloveniju, 27 za
Slovačku, 28 za Bjelorusiju, 29 za Estoniju, 30 (prazno), 31 za Bosnu i Hercegovinu, 32 - 36 (prazno) i 37 za Tursku. Iduće brojeve po redu treba
dodjeljivati ostalim državama po kronološkom redu po kojem one ratificiraju Sporazum o prihvaćanju jednakih uvjeta za homologaciju i međusobno
priznavanje homologacije opreme i dijelova motornih vozila ili po kojem se one slažu s tim sporazumom, a tako određeni brojevi bit će priopćeni od
strane Glavnoga tajništva Ujedinjenih naroda.

6. OPĆE SPECIFIKACIJE
6.1 Stražnje ploče za označivanje moraju biti
izrađene tako da zadovoljavajuće funkcioniraju i da
zadrže svoja svojstva u uobičajenim uvjetima uporabe.
Osim toga, ne smiju imati bilo kakvu pogrešku u konstrukciji
ili izradbi koja bi štetila njihovu učinkovitu funkcioniranju
ili održavanju u dobru stanju.

6.2 Sastavnice retroreflektirajućih/fluorescentnih stražnjih
ploča za označivanje (razred 1.) ili samo retroreflektirajućih
stražnjih ploča za označivanje (razred 2.)
ne smiju se moći lako rastavljati.

6.3 Način pričvršćivanja stražnje
ploče za označivanje mora biti takav da osigurava
čvrstu i trajnu vezu između stražnje ploče
za označivanje i stražnjega kraja vozila, na primjer
vijcima ili zakovicama.

6.4 Vanjska površina retroreflektirajuće/fluorescentne
stražnje ploče za označivanje (razred 1.) ili
samo retroreflektirajuće stražnje ploče za označivanje
(razred 2.) mora biti lako dostupna za čišćenje.
Površina radi toga ne smije biti hrapava te ne smije imati
izbočina koje bi onemogućivale lako čišćenje.

7. POSEBNI ZAHTJEVI (ISPITIVANJA)

7.1 Stražnje ploče za označivanje moraju također
zadovoljavati zahtjeve s obzirom na dimenzije, oblik i raspored
te zahtjeve s obzirom na kolorimetrijska, fotometrijska, fizikalna
i mehanička svojstva koji su dani u dodacima 5-12 ovoga
pravilnika.

7.2. Zavisno od vrste gradiva od kojeg su izrađene stražnje
ploče za označivanje, mjerodavna ustanova može
dopustiti da se ne izvrše određena nepotrebna ispitivanja,
pod uvjetom da to izuzeće navede u »bilješci«
na obavijesnom formularu o homologaciji.

8. PREINAKA I PROŠIRENJE HOMOLOGACIJE STRAŽNJIH PLOČA
ZA OZNAČIVANJE SPORIH VOZILA (PO KONSTRUKCIJI) I NJIHOVIH
PRIKOLICA

8.1. Svaka preinaka tipa stražnje ploče za označivanje
mora biti prijavljena mjerodavnoj ustanovi koja je homologirala
taj tip. Ta ustanova može tada:

8.1.1. ili smatrati da nije vjerojatno da će učinjene
preinake imati znatne nepovoljne učinke te da u svakom
slučaju tip naprave još uvijek zadovoljava zahtjeve

8.1.2. ili zahtijevati daljnji izvještaj o ispitivanju od
tehničkih ustanova odgovornih za provedbu ispitivanja.

8.2. Potvrda ili odbijanje homologacije, uz navođenje preinaka,
moraju biti priopćeni s pomoću postupka navedena u
točki 5.3. stranama (državama supotpisnicama) Sporazuma
koje primjenjuju ovaj pravilnik.

8.3 Mjerodavna ustanova koja je izdala proširenje homologacije
mora dodijeliti serijski broj tom proširenju i o tom obavijestiti
ostale strane Sporazuma iz 1958. godine koje primjenjuju ovaj
pravilnik s pomoću obavijesnog formulara sukladnog modelu
iz dodatka 2 ovoga pravilnika.

9. SUKLADNOST PROIZVODNJE

Postupci provjere sukladnosti moraju biti sukladni postupcima
navedenim u dodatku 2 Sporazuma (E / ECE / 324 - E / TRANS / 505
/ Rev. 2) uz ove zahtjeve:

9.1 Svaka stražnja ploča za označivanje homologirana
prema ovomu pravilniku mora biti proizvedena u skladu s homologiranim
tipom zadovoljavanjem zahtjeva iz točaka 6. i 7.

9.2 Najmanji zahtjevi za provjeru sukladnosti postupaka nadzora
nad proizvodnjom moraju biti sukladni zahtjevima navedenim u dodatku
13 ovoga pravilnika.

9.3 Najmanji zahtjevi za uzimanje uzoraka od strane nadglednika
moraju biti sukladni zahtjevima navedenim u dodatku 14 ovoga pravilnika.

9.4. Mjerodavna ustanova koja je izdala homologaciju tipa može
u bilo koje vrijeme provjeriti metode nadzora nad sukladnošću
koje se primjenjuje u svakom proizvodnom pogonu. Uobičajena
je učestalost tih provjera jednom u dvije godine.

11. POTPUNA OBUSTAVA PROIZVODNJE

Ako posjednik homologacije potpuno prestane proizvoditi ploču
za označivanje homologiranu u skladu s ovim pravilnikom,
on mora o tome obavijestiti mjerodavnu ustanovu koja je izdala
homologaciju. Po primitku odgovarajućeg priopćenja
ta mjerodavna ustanova mora o tome obavijestiti ostale strane
(države supotpisnice) Sporazuma koje primjenjuju ovaj pravilnik
s pomoću obavijesnog formulara koji odgovara modelu u dodatku
2 ovoga pravilnika.
![](dodatni/371898.gif)
![](dodatni/371899.gif)

DODATAK 2

**IZJAVA**

                                                    (Najveći format:
A4 (210 x 297 mm))
                                                                          izdana
od:

E... 1/                                                                                      ..........................................

                                                                                                  ..........................................

                                                                                                  ..........................................

koja se odnosi na: 2/ izdanu homologaciju

                               proširenu homologaciju

                               odbijenu homologaciju

                               povučenu homologaciju

                               potpunu obustavu proizvodnje

tipa stražnje ploče za označivanje prema Pravilniku br. 69.

Homologacija br. ...................... Proširenje br. .......................................................

1. Trgovački naziv ili oznaka stražnje ploče za

označivanje: ....................................................................................................

2. Tip stražnje ploče za označivanje: ....................................................................

2.1 Klasa stražnje ploče za označivanje: ..............................................................

3. Naziv i adresa proizvođača: ............................................................................

4. Ako je potrebno, ime i adresa predstavnika

proizvođača: ....................................................................................................

5. Podvrgnuto homologaciji dana: ......................................................................

6. Tehnička ustanova odgovorna za provedbu homologacijskih ispitivanja:
.......

7. Datum izvještaja o ispitivanju: .......................................................................

8. Broj izvještaja o ispitivanju: ...........................................................................

9. Bilješke: ........................................................................................................

10. Vozila za koja je namijenjena ugradba naprave (ako je predviđeno):
............

11. Homologacija izdana / odbijena / proširena /

povučena2 ........................................................................................................

12. Razlog (razlozi) za proširenje (ako ga ima): .................................................

13. Položaj homologacijske oznake: ....................................................................

14. Mjesto: ........................................................................................................

15. Datum: ........................................................................................................

16. Potpis: .........................................................................................................

17. Popis dokumenata pohranjenih u upravnoj službi koja je izdala homologaciju

priložen je ovoj izjavi.

\_\_\_\_\_\_\_\_\_\_\_\_\_\_\_\_

1/ Razlikovni broj države koja je izdala / proširila /odbila / povukla homologaciju (vidi odredbe u ovom pravilniku).
2/ Precrtati nepotrebno.

DODATAK 3

![](dodatni/371900.gif)

Stražnja ploča za označivanje za spora vozila
na koju je postavljena gornja homologacijska oznaka bila je homologirana
u Njemačkoj (E 1) s homologacijskim brojem 01111. Prve
dvije znamenke homologacijskoga broja pokazuju da je homologacija
bila izdana u skladu sa zahtjevima ovoga pravilnika koji je uključivao
01 niz izmjena ili dopuna. Simbol »RF« pokazuje da je
stražnja ploča za označivanje razreda 1 (retroreflektirajući/fluorescentni
predmeti). Stražnje ploče za označivanje sporih
vozila razreda 2 (jedino retroreflektirajući predmeti) moraju
se označiti simbolom »RR«.

*Napomena:* Homologacijski broj i dopunski simbol moraju
biti postavljeni u blizini kruga i iznad ili ispod slova »E«
ili lijevo ili desno od toga slova. Znamenke homologacijskoga
broja moraju biti na istoj strani u odnosu na slovo »E«
i orijentirane u istom smjeru. Homologacijski broj i dopunski
simbol moraju se postaviti međusobno dijametralno suprotno.
Treba izbjegavati uporabu rimskih brojeva kako bi se izbjegla
bilo kakva zamjena s drugim simbolima.

DODATAK 4

POSTUPAK ISPITIVANJA

UZORCI ZA ISPITIVANJE

1. Pet stražnjih ploča za označivanje sporih
vozila moraju biti dostavljene ispitnom laboratoriju radi obavljanja
raznih ispitivanja.

2. Uzorci za ispitivanje moraju predstavljati postojeću
proizvodnju te moraju biti proizvedeni sukladno preporukama proizvođača
retroreflektirajućih ili retroreflektirajućih/fluorescentnih
predmeta ili naprave.

3. Nakon provjere općih zahtjeva (točka 6. Pravilnika)
i specifikacija za oblik i dimenzije (dodatak 5) četiri
uzorka moraju se ispitati na otpornost na toplinu prema postupku
opisanom u dodatku 9 ovoga pravilnika, prije ispitivanja koja
su opisana u dodacima 6, 7 i 8. Peti se uzorak čuva kao
referentni uzorak u postupku ispitivanja.

4. Fotometrijska i kolorimetrijska mjerenja mogu se izvršiti
na istom uzorku.

5. Uzorci koji nisu bili podvrgnuti nekom ispitivanju mogu se
upotrijebiti za druga ispitivanja.

DODATAK 5

SPECIFIKACIJE OBLIKA I DIMENZIJA

OBLIK I DIMENZIJE RETROREFLEKTIRAJUĆIH/FLUORESCENTNIH STRAŽNJIH
PLOČA ZA OZNAČIVANJE SPORIH VOZILA

1. Oblik: Ploče moraju imati oblik istostraničnoga
trokuta s odrezanijim vrhovima za ugradbu s vrhom okrenutim prema
gore odostraga na sporim vozilima.

2. Uzorak: Ploče moraju imati crveno fluorescentno središte
i crvene fluorescentne rubove izvedene od retroreflektirajuće
folije ili premaza ili od plastičnih prizmatičnih
retroreflektora.

3. Dimezije: Dužina stranice fluorescentnoga trokuta mora
biti između 350 mm i 365 mm. Najmanja širina reflektirajuće
površine retroreflektirajućeg ruba mora biti između
45 mm i 48 mm. Te značajke pokazane su na primjeru u dodatku
12.

DODATAK 6

KOLORIMETRIJSKE SPECIFIKACIJE

1. Stražnje ploče za spora vozila i njihove prikolice
moraju biti sastavljene od žutih retroreflektirajućih
i crvenih retroreflektirajućih ili žutih retroreflektirajućih
i crvenih fluorescentnih predmeta ili naprava.

2. *Žuti ili crveni retroreflektirajući predmet*

2.1 Kod mjerenja spektrofotometrom prema odredbama CIE dokumenta
broj 15 (1971) i osvjetljavanja s CIE etalonom osvjetljenja D65
pod kutom 45° u odnosu na okomicu i gledano u smjeru okomice
(geometrija 45/0) boja predmeta materijala u novim uvjetima mora
se nalaziti u području koje je određeno koordinatama
boje u tablici 1 i mora odgovarati faktoru svjetljivosti (luminancije).

*Tablica 1*

**Koordinate boje x i y**

|  |  |  |  |  |  |  |
| --- | --- | --- | --- | --- | --- | --- |
| Boja |  | 1 | 2 | 3 | 4 | Faktor      svjetljivosti b |
| Crvena | x     y | 0,690    0,310 | 0,595    0,315 | 0,560    0,350 | 0,650    0,350 | >0,03 |

2.2 Kod osvjetljavanja s CIE etalonom osvjetljenja A s upadnim
kutem b1=b2=0°
ili, ako to pravi bezbojnu reflektirajuću površinu,
s kutem b1=±5°
i b=0°,
te mjerenja kod kuta promatranja 20', boja predmeta u novim
uvjetima mora se nalaziti u području koje je određeno
koordinatama boje u tablici 2:

*Tablica 2*

**Koordinate boje x i y**

|  |  |  |  |  |  |
| --- | --- | --- | --- | --- | --- |
| Boja |  | 1 | 2 | 3 | 4 |
| Crvena | x     y | 0,720    0,258 | 0,735    0,265 | 0,665    0,335 | 0,665    0,335 |

*Napomena:* Pitanje boja retroreflektirajućih gradiva
za noć zasad se proučava u CIE tehničkom odboru
(TC)1.6 (CIE Tehnički odbor 1.6); gornje granice zbog toga
su privremene i bit će promijenjene kad CIE TC 1.6 završi
svoj rad.

3. *Crveni fluorescentni predmet*

3.1 Kod mjerenja spektrofotometrom prema odredbama CIE dokumenta
broj 15 (1971) i višebojnog osvjetljavanja CIE etalonom osvjetljenja
D65 pod kutom 450 u odnosu na okomicu i promatrano u smjeru
okomice (geometrija 45/0), boja predmeta u novim uvjetima mora
se nalaziti u području koje je određeno koordinatama
boje u tablici 3 i odgovarati faktoru svjetljivosti (luminancije).

*Tablica 3*

**Koordinate boje x i y**

|  |  |  |  |  |  |  |
| --- | --- | --- | --- | --- | --- | --- |
| Boja |  | 1 | 2 | 3 | 4 | Faktor      svjetljivosti b |
| Crvena | x     y | 0,690    0,310 | 0,595    0,315 | 0,569    0,341 | 0,655    0,345 | >0,30 |

4. Zadovoljavanje kolorimetrijskih specifikacija mora se provjeriti
poredbenim vizualnim pregledom.

Ako nakon tog ispitivanja bude što dvojbeno, treba provjeriti
sukladnost kolorimetrijskoj specifikaciji određivanjem trikromatskih
koordinata na najdvojbenijem uzorku.

DODATAK 7

FOTOMETRIJSKE SPECIFIKACIJE

Fotometrijske značajke

1. Kod osvjetljavanja CIE etalonom osvjetljenja A i mjerenja prema
preporuci CIE TC 2.3 (CIE publikacija broj 54, 1982), koeficijent
retrorefleksije R' u kandelama po kvadratnom metru i luksu
(cd . m-2 . lx-1) čitave crvene retroreflektirajuće
površine mora u novim uvjetima najmanje biti kao što
je navedeno u tablici 1.

*Tablica 1*

**Koeficijent retrorefleksije R'
(cd·m-2·1x-1)**

```

Kut promatranja a		Upadni kut b
	['] 				[0]

	20'			b1	00	00	00	00
				b2	50	200	300	400

	R'vanjskog ruba
	(razred 1,2)[cd·m-2·1x-1]	120	60	30	10
      R' upisanog trokuta
      (razred 2)[cd·m-2·1x-1]             10     7      4      –
```

(1) Crveni retroreflektirajući predmet ili prizmatični
plastični retroreflektor (razred 1 ili razred 2)

(2) Crveni fluorescentni predmet (razred 1) ili crveni retroreflektirajući
predmet (razred 2).

2. Kut tetive na uzorku ne smije biti veći od 80'.

DODATAK 8

OTPORNOST NA VANJSKE UTJECAJE

1*. Otpornost na atmosferske utjecaje*

1.1. Postupak - Za svako ispitivanje uzimaju se dva uzorka (jedinični
uzorak, vidi točku 2.1.2. ovoga pravilnika). Jedan uzorak
treba čuvati u tamnom i suhom spremniku za potonju uporabu
kao »referentnog neosvijetljenog uzorka«. Drugi uzorak
treba osvijetliti izvorom osvjetljenja sukladno točki 4.3.1.
norme ISO 105-B02: 1978; retroreflektirajući predmet treba
osvjetljavati dok etalon plave boje broj 7 ne izblijedi do broja
4 na ljestvici sive boje i fluorescentni predmet dok etalon plave
boje broj 5 ne izblijedi do broja 4 na ljestvici sive boje. Nakon
tog ispitivanja, taj uzorak treba isprati u otopini neutralnog
deterdženta, osušiti i zatim pregledati radi provjere
sukladnosti sa zahtjevima koji su dani u točkama 1.2. do
1.4.

1.2. Vizualni izgled - Površina osvijetljenoga dijela uzorka
ne smije imati nikakve pukotine, ljuštenje, rupičavost,
mjehuravost, odslojavanje, krivljenje, izbjeljenje, šarenilo
ili hrđanje. Nije dopušteno linearno skupljanje u bilo
kojem smjeru veće od 0,5% niti nedostatna prionljivost kao
što je odljepljivanje ruba.

1.3. Trajnost boje - Boje na osvijetljenim uzorcima moraju i dalje
ispunjavati zahtjeve dane u tablicama 1, 2 i 3 u dodatku 6.

1.4. Djelovanje na koeficijent retrorefleksije retroreflektirajućih
predmeta:

1.4.1. Za tu provjeru treba izvršiti mjerenja samo kod kuta
promatranja 20ž i upadnog kuta 50 postupkom koji je dan u
dodatku 7.

1.4.2. Koeficijent retrorefleksije uzorka nakon sušenja treba
biti manji od 80% vrijednosti dane u tablici 1 u dodatku 7.

1.4.3. Uzorak zatim treba izložiti simuliranoj kiši
i njegov koeficijent retrorefleksije u tim uvjetima ne smije biti
manji od 90% vrijednosti koja se dobije mjerenjem na suhom uzorku,
kao što je objašnjeno u gornjoj točki 1.4.2.

2*. Otpornost na hrđanje* (ISO norma 3768)

2.1. Jedan dio uzorka treba izložiti djelovanju solne kupke
u trajanju 48 sati, s dva razdoblja izlaganja po 24 sata, s prekidom
od dva sata u kojem je dopušteno da se uzorak osuši.

Solnu kupku treba napraviti raspršivanjem na temperaturi
35 ± 20 C solne otopine dobivene otapanjem 5 težinskih
dijelova natrijeva klorida u 95 dijelova destilirane vode koja
ne sadrži više od 0,02 postotka nečistoća.

2.2. Odmah nakon završenog ispitivanja taj uzorak ne smije
pokazati znakove hrđanja koji bi se mogli povezati s umanjenjem
djelotvornosti naprave.

2.2.1. Koeficijent retrorefleksije R'retroreflektirajućih
površina kad se izmjeri kao što je navedeno u točki
1 dodatka 7, nakon što uzorak odleži 48 sati, kod upadnog
kuta 50 i kuta promatranja 20'ne smije biti manji od vrijednosti
koja je dana u tablici 1 dodatka 7. Površinu treba očistiti
prije mjerenja radi skidanja taloga soli iz solne kupke.

3*. Otpornost na goriva*

Jedan dio jediničnog uzorka koji nije kraći od 300
mm treba potopiti u trajanju od jedne minute u mješavinu
n-heptana i toluola, s omjerom 70 prema 30 obujamskih postotaka.
Nakon što se izvadi, površinu treba osušiti brisanjem
s mekom tkaninom; na površini nije dopuštena nikakva
vidljiva promjena koja bi joj mogla umanjiti djelotvornost.

4*. Čvrstoća lijepljenja* (u slučaju
kada se upotrebljavaju predmeti koji se lijepe ili nanose)

4.1. Prionljivost retroreflektirajućih i fluorescentnih
proizvoda u obliku folije ili koji se nanose mora se odrediti.

4.2. Proizvodi koji se nanose, bez obzira na vrstu, ne smiju biti
odvojivi bez alata ili bez oštećenja.

4.3. Sila koja je potrebna za odvajanje proizvoda u obliku folije
(ljepljive folije) od podloge ne smije biti manja od 10 N po 25
mm širine, kod ispitivanja brzinom od 300 mm po minuti.

5*. Otpornost na vodu*

Jedan dio jediničnog uzorka koji nije kraći od 300
mm treba potopiti u trajanju od 18 sati u destiliranu vodu temperature
35 ± 20 C; nakon što se izvadi iz kupke treba ga sušiti
24 sata u uobičajenim laboratorijskim uvjetima. Nakon završetka
ovog ispitivanja treba ga pregledati. Unutar pojasa širine
10 mm od ruba nisu dopuštena oštećenja koja bi
mogla umanjiti djelotvornost ploče.

6*. Otpornost na udar* (osim za plastične prizmatične
retroreflektore)

Kad čelična kuglica promjera 25 mm padne s visine
2 mm na retroreflektirajuće i fluorescentne površine
oslonjene ploče, kod okolne temperature 23 ± 220 C,
na predmetu nisu dopuštene pukotine ili odvajanje od podloge
na rastojanju većem od 5 mm od mjesta udara.

7*. Čišćenje*

Ispitni uzorak koji je namazan mješavinom deterdžentnog
ulja za podmazivanje i grafita mora se moći lako očistiti
bez oštećenja retroreflektirajućih i fluorescentnih
površina brisanjem blagom alifatskom otopinom kao što
je n-heptan, a nakon toga ispiranjem neutralnim deterdžentom.

DODATAK 9

OTPORNOST NA TOPLINU

1. Četiri uzorka treba držati 48 sati u suhoj atmosferi
na temperaturi 65 ± 220 C, nakon čega uzorke treba
ohladiti za 1 sat na temperaturu 23 ± 220 C. Zatim ih treba
držati 12 sati na temperaturi -20 ± 220 C.

1.1. Uzorke treba pregledati nakon što odleže 4 sata
u uobičajenim laboratorijskim uvjetima.

2. Nakon tog ispitivanja nisu dopuštene vidljive pukotine
ili primjetno iskrivljenje površina na uzorcima, posebice
na optičkim dijelovima.

DODATAK 10

KRUTOST PLOČA

1. Trokutasta ploča za označivanje mora se čvrsto
stegnuti čeljustima škripca po jednoj od dužih
stranica tako da zahvat ne bude veći od 20 mm. Suprotni
vrh ploče treba opteretiti silom 10 N okomito na ravninu
ploče.

Taj vrh ne smije se pomaknuti više od 40 mm u smjeru sile.

Nakon rasterećenja ploča se mora vidljivo vratiti
u svoj početni položaj.

Zaostali otklon zobličenje ne smije biti veće od
5 mm.

DODATAK 11

VREMENSKA STABILNOST OPTIČKIH SVOJSTAVA1 STRAŽNJIH
PLOČA ZA OZNAČIVANJE

1. Mjerodavna ustanova koja je izdala homologaciju mora imati
pravo ispitati stabilnost optičkih svojstava tipa i stražnje
ploče za označivanje u upotrebi.

2. Mjerodavne ustanove zemalja osim zemlje u kojoj je izdana homologacija
mogu provesti slična ispitivanja na teritoriju te zemlje.
Ako tip stražnje ploče za označivanje u upotrebi
pokazuje sustavnu pogrešku te ustanove mogu zahtijevati od
Mjerodavne ustanove koja je izdala homologaciju da im dostavi
bilo koju sastavnicu na pregled.

3. U nedostatku drugih kriterija, koncept »sustavna pogreška«
nekoga tipa stražnje ploče za označivanje u
upotrebi treba interpretirati sukladno točki 6.1 ovoga
pravilnika.

DODATAK 12

![](dodatni/371901.gif)

DODATAK 13

NAJMANJI ZAHTJEVI ZA POSTUPKE PROVJERE SUKLADNOSTI PROIZVODNJE

1. OPĆI ZAHTJEVI

1.1 Sukladnost sa zahtjevima smatra se zadovoljavajućom
što se tiče mehaničkih svojstava i geometrije
ako odstupanja nisu veća od neizbježnih proizvodnih
odstupanja u odnosu na zahtjeve ovoga pravilnika.

1.2 Sukladnost s obzirom na fotometrijske značajke smatra
se postignutom kod masovne proizvodnje stražnjih ploča
za označivanje ako kod ispitivanja fotometrijskih značajki
bilo koje nasumce odabrane stražnje ploče za označivanje,
izmjerena vrijednost nepovoljno ne odstupa više od 20% od
vrijednosti propisanih u ovom pravilniku.

1.3 Koordinate boje moraju biti zadovoljene.

2. NAJMANJI ZAHTJEVI ZA PROIZVOÐAČEVU PROVJERU SUKLADNOSTI

Posjednik homologacije mora izvršiti sljedeća ispitivanja
u odgovarajućim vremenskim razmacima za svaki tip stražnje
ploče za označivanje. Ispitivanja treba provesti
sukladno odredbama ovoga pravilnika.

Ako ijedan uzorak pokaže nesukladnost s obzirom na tip odgovarajućeg
ispitivanja, treba uzeti sljedeće uzorke i ispitati ih.
Proizvođač treba poduzeti korake radi osiguranja sukladnosti
odgovarajuće proizvodnje.

*2.1 Vrsta ispitivanja*

Ispitivanja sukladnosti u ovom pravilniku moraju obuhvatiti fotometrijske
i kolorimetrijske značajke te ispitivanje otpornosti na
atmosferske utjecaje tih značajki.

*2.2 Metode ispitivanja*

2.2.1 Ispitivanja se moraju provesti sukladno metodama danim u
ovom pravilniku.

2.2.2 Istovrijedne metode mogu se jednako upotrebljavati u bilo
kojem ispitivanju kod provjere sukladnosti koju provodi proizvođač
ako ih odobri ustanova odgovorna za homologacijska ispitivanja.
Proizvođač je odgovoran za dokazivanje da su primijenjene
metode istovrijedne metodama propisanim u ovom pravilniku.

2.2.3 Primjena točaka 2.2.1 i 2.2.2 zahtijeva redovito
umjeravanje ispitne opreme i njezinu usuglašenost s mjerenjima
koja provede mjerodavna ustanova.

2.2.4 Mjerodavne metode moraju u svim slučajevima biti
metode u ovom pravilniku, posebice za potrebe zakonske provjere
i uzimanja uzoraka.

*2.3 Postupak uzimanja uzoraka*

Uzorci stražnjih ploča za označivanje moraju
se odabrati nasumce iz proizvodnje jedne ujednačene serije.
Ujednačena serija znači skup stražnjih ploča
za označivanje istog tipa koji je određen sukladno
proizvođačevim proizvodnim postupcima.

Ocjena općenito pokriva proizvodne serije iz više
tvornica. Međutim, proizvođač može objediniti
podatke koji se odnose na isti tip iz više tvornica, pod
uvjetom da te tvornice primjenjuju isti sustav kakvoće i
isti sustav upravljanja kakvoćom.

*2.4 Mjerenje i zapisivanje fotometrijskih značajaka*

Fotometrijska mjerenja moraju se provesti na uzorku stražnje
ploče za označivanje u točkama i s koordinatama
boje pod uvjetima ovoga pravilnika.

*2.5 Kriteriji prihvatljivosti*

Proizvođač je odgovoran za provedbu statističke
analize rezultata ispitivanja i za određivanje, u suglasnosti
s mjerodavnom ustanovom, mjerila prihvatljivosti njegovih proizvoda
radi ispunjenja specifikacija za provjeru sukladnosti proizvoda
navedenih u točki 9.1 ovoga pravilnika.

Mjerila prihvatljivosti moraju biti takva da s razinom 95 postotnoga
povjerenja najmanja vjerojatnoća uspješnoga prolaska
provjere uzimanjem uzoraka kao što je opisano u dodatku 14
(prvo uzimanje uzoraka) bude 0,95.

Naredba, NN 17/1999-360
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)